
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5Ps/8/2026 3826201449 10. 08. 2026 JUDr. Klaudia Šišková ECLI:SK:OSPD:2026:3826201449.4
Uznesenie Okresný súd Prievidza v právnej veci navrhovateľky: A. B., nar. XX.XX.XXXX, bytom C., C. XXX/XX, zastúpenej AKNP LEGAL s.r.o., so sídlom v Partizánskom, Moyzesova 471/1, IČO: 57 187 894, o návrhu na obmedzenie spôsobilosti na právne úkony D. B., nar. XX.X.XXXX, bytom C., C. XXX/XX, v konaní zastúpená procesným opatrovníkom: Obec Oslany, so sídlom Oslany, Námestie slobody 2/3, IČO: 00 318 396, takto rozhodol: I. Súd konanie z a s t a v u j e . II. Žiaden z účastníkov nemá nárok na náhradu trov konania. odôvodnenie: 1. Navrhovateľka sa podaným návrhom domáhala obmedzenia spôsobilosti na právne úkony D. B. a ustanovenia opatrovníka. Návrh odôvodnil tým, že posudzovaná je jej svokra a jej zdravotný stav nie je dobrý. Je dezorientovaná, častejšie zabúda a bola jej diagnostikovaná organická porucha osobnosti s správania zapríčinená chorobou, poškodením a dysfunkciou mozgu. Má obavy, aby tretie osoby nezneužili nepriaznivý zdravotný stav posudzovanej a nespôsobili jej finančnú a inú majetkovú ujmu. 2. Navrhovateľka svojím podaním zo dňa 14.7.2026 oznámila, že svoj návrh berie v celom rozsahu späť, nakoľko dňa 12.7.2026 posudzovaná D. B. zomrela. 3. Podľa § 161 ods. 1 Civilného sporového poriadku (ďalej len „CSP“), ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). 4. Podľa § 61 CSP procesnú subjektivitu má ten, kto má spôsobilosť na práva a povinnosti; inak len ten, komu ju zákon priznáva. 5. Podľa § 62 CSP, ak strana nemá procesnú subjektivitu, súd konanie zastaví. 6. Podľa § 7 ods. 1, ods. 2 veta prvá Občianskeho zákonníka spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé. Smrťou táto spôsobilosť zanikne. 7. Podľa § 161 ods. 2 CSP, ak ide o taký nedostatok procesnej podmienky, ktorý nemožno odstrániť, súd konanie zastaví. 8. K procesným podmienkam patrí aj spôsobilosť strany mať práva a povinnosti (právna subjektivita). Posudzovaná D. B. zomrela dňa XX.X.XXXX, smrťou stratila spôsobilosť mať práva a povinnosti (právnu
subjektivitu), a teda aj procesnú subjektivitu. Keďže posudzovaná zomrela, nemá procesnú subjektivitu, čo je takým nedostatkom procesnej podmienky, ktorý nemožno odstrániť, súd konanie zastavil. 9. O náhrade trov konania súd rozhodol podľa § 52 CMP tak, že žiaden z účastníkov nemá právo na náhradu trov konania. Poučenie: Proti tomuto rozhodnutiu možno podať odvolanie v lehote 15 dní odo dňa jeho doručenia vo dvoch vyhotoveniach na Okresný súd Prievidza. O odvolaní rozhoduje Krajský súd v Žiline. Odvolanie musí obsahovať okrem všeobecných náležitostí (označenie súdu, ktorému je určené, kto ho robí, ktorej veci sa týka, čo sa ním sleduje, spisovú značku konania, podpis) označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže byť odôvodnené len skutočnosťami uvedenými v § 365 ods. 1, 2 CSP a § 62 ods. 1 CMP.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826201449.4 (dáta aktuálne k 11. 11. 2026). Záväzné je znenie zverejnené súdom.




